Issell

Issell () is en Dörp in de Gemeen Snevern in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

Bi de Oortschop Issell höört ok de Öörd Reinsählen, Baal un Höpen mit bi.

 Geografie 

De Oort liggt in de Lümbörger Heid. Dat Water ut dat Rebeed flütt över de Ruschwe af, de in Issell ehren Born hett. In’n Noordwesten liggt dat Naturschuulrebeed Moor bi Osterwe.

De Naveröörd sünd Wessloh in’n Noorden, Wintemaur-Gäbesdörp in’n Noordoosten, Reinsählen un Baal in’n Oosten, Höpen, Hansahlen un Snevern in’n Süüdoosten, Zoarn in’n Süden, Lünzen in’n Süüdwesten, Grotenwe un Osterwe in’n Westen un Haswe, Fintel mit siene Oortsdelen Oosterheid un Oosterloh un Eggersmöhl in’n Noordwesten.

 Historie 

In’n Eersten Weltkrieg sünd 17 Soldaten ut Issell fullen oder vermisst un in’n Tweten Weltkrieg 45.Onlineprojekt Gefallenendenkmäler

 Verwaltungsgeschicht 

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort weer fröher en egenstännige Gemeen. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Snevern worrn. Sietdem billt Issell en Oortschop mit egen Oortsvörsteiher.

 Inwahnertall 

Oort:

Gemeen:

 Religion 

Issell is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

 Oortsvörsteihers 

 opstunns (Stand 2018): Willy Scholbe

 Kultur 

duum|Schoolmuseum
In Issell steiht en Denkmaal för de Fullenen ut de twee Weltkrieg’.

De ole School von Issell is vondaag en Schoolmuseum, dat Pult- un Fedderkiel-Museum Issell.

 Verenen 

De Schüttenvereen Issell is 1954 grünnt worrn.

 Weertschop un Infrastruktur 

Issell hett en egene freewillige Füürwehr.

Elektrischen Stroom hett dat Dörp 1926 kregen.

 Verkehr 

duum|Tweesprakig Oortsschild
Dör Issell löppt de Kreisstraat 31, de in’n Noordwesten över Wessloh un Host na Königsmoor geiht un in’n Süüdoosten na Snevern an de Landsstraat 170. De L 170 föhrt in’n Süüdoosten na Häbe an de Bundsstraat 3 ran un in’n Süüdwesten över Lünzen un Grauen na Hemslingen an de B 71. Lüttjere Straten loopt över Osterwe na Grotenwe un na Reinsählen.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 18 Kilometer in’n Süüdoosten von Issell an de B 3.

De nächste Bahnhoff is so bi fiev Kilometer wied weg in’n Süüdoosten de Bahnhoff Snevern an de Heidbahn.

In’n Oosten von Issell liggt de Segelflegerplatz Höpen.

Issell höört to de Öörd, de tweesprakige Oortsschiller hebbt, op de blangen den hoochdüütschen ok de plattdüütsche Naam mit opsteiht.

 Scholen 

De Kinner gaht op de Grundschool Hansahlen. En egen School in dat Dörp hett noch bet 1995 bestahn. In dat ole Schoolgebüüd is vondaag en Museum ünnerbrocht.

Dat Dörp hett ok en Kinnergoorn.

 Literatur 

 Dorfchronik der Gemeinde Insel. Insel, Reinsehlen, Barrl und Höpen. Eine Gemeinde im Wandel der Zeit. Heimaatbund Snevern, Snevern 2012, ISBN 978-3-9815349-0-0

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Heidkreis